पृथिवी

**पृथिवी** भा **पृथ्वी** () (चीन्हा: ) चाहे धरती () सौर मंडल में सूर्य के ओर से बुध अउरी शुक्र की बाद तिसरका ग्रह हवे। पृथिवी से मिलत जुलत संरचना वाला ग्रहन के *पार्थिव ग्रह* (टेरेस्ट्रियल प्लैनेट्स) कहल जाला जिनहन में पृथिवी सबसे बड़हन बाटे आ बाकी अउरी तीन गो बुध, शुक्र आ मंगल बाड़ें। पृथिवी के करीबन 71% हिस्सा पर समुंद्र होखे के कारन ई अंतरिक्ष से देखले पर नीला रंग के लउकेले एही से एकरा के **नीला ग्रह** भी कहल जाला। वैज्ञानिक प्रमाण की हिसाब से पृथिवी के उत्पत्ति अब से करीब साढ़े चारि अरब बरिस पहिले भइल रहल।

पृथिवी के सबसे बड़ बिसेसता बा इहाँ जियतार जिया-जंतु आ पेड़-पौधा के मिलल। अबहिन ले पूरा ब्रह्माण्ड में अउरी कौनो अइसन पिंड नइखे मिलल जेवना पर जीवन मिलला के सबूत होखे। खाली मनुष्ये ना बालुक अउरी हजारन लाखन परकार के जीवित परानी पृथिवी पर निवास करेलन। एकरी खातिर कई गो कारण जिम्मेवार बा जइसे कि पृथिवी के सूर्य से दूरी एकदम सही बा ए से ई न ढेर गरम रहेले न ढेर ठंढा हो जाले, पृथिवी के वायुमंडल में गैसन के मात्रा एकदम सही अनुपात में बा, ओजोन परत आ पृथिवी के चुंबकीय मंडल सूर्य के नोक्सानदेह किरिन सभ से जीवित परानिन के रक्षा करे लें।

पृथिवी के जीवन धारण कइला के क्षमता की कारन आ मनुष्य के एकरी ऊपर निर्भर रहला की कारण एकरा के भारतीय संस्कृति में **धरती माई** कहल जाला काहें कि सगरी जीव-जंतु आ पेड़-पौधा एही पृथिवी के संतान हवे लोग । संसार की प्राचीनतम ग्रंथ वेद में पृथिवी कि आराधना में एगो पूरा सूक्त बा जेवना के *[[पृथिवी सूक्त]]* कहल जाला। पुरानन में पृथिवी के शेषनाग की फन पर स्थित बतावल गइल बा।

पृथिवी के अध्ययन करे वाला विज्ञानन के पृथिवी विज्ञान कहल जाला। इन्हन में सबसे पुरान विज्ञान के भूगोल कहल जाला जेवन पृथिवी के अलग-अलग अस्थान के रूप आ उहाँ पावल जाए वाला पर्यावरण आ लोगन के अध्ययन आ वर्णन करे वाला विषय हवे। पृथिवी की अंदर की जानकारी के खोज करे वाला बिज्ञान जियोलॉजी कहल जाला। भूगोल में पृथिवी की ज़मीन वाला हिस्सा के स्थलमंडल, पानी वाला हिस्सा के जलमंडल, पृथिवी की चारो ओर की गैस से बनल हिस्सा के वायुमंडल आ ए बाकी तीनों में व्याप्त ओ हिस्सा के जे में जीव पावल जालें, जैवमंडल कहल जाला। पृथिवी पर पावल जाए वाला पर्यावरण मनुष्य आ बाकी सभ जीव जंतु खातिर बहुत महत्व के चीज बा काहें से कि एकरी अन्दर गड़बड़ी से एकर संतुलन बिगड़ जाई टा सारा जीव जंतु के अस्तित्व समाप्त हो जाई। एही से पृथिवी की पर्यावरण के सुरक्षा खातिर बहुत व्यापक चर्चा होत बा काहें से कि मनुष्य की क्रियाकलाप से पृथिवी की प्राकृतिक पर्यावरण के खतरा पैदा हो गइल बा।

हर साल अप्रैल महीना की 22 तारिख के पृथिवी दिवस आ 5 जून के पर्यावरण दिवस मनावल जाला।

## नाँव
पृथिवी (भा पृथ्वी) के अरथ होला "बिसाल आकार वाली" आ एकरा के अउरी कई गो नाँव से भी जानल जाला, जइसे कि धरती, भूमि, भू, भूँइ वगैरह। पृथिवी शब्द से जुड़ल पुराणन के कहानी भी बा। विष्णु पुराण के मोताबिक राजा पृथु के नाँव पर "पृथिवी" नाँव पड़ल हवे। कथा के अनुसार अंग देस के राजा वेन सुभाव से दुष्ट रहलें आ जज्ञ पूजा के रोक दिहलें जेकरे कारण तपस्वी ऋषि लोग उनके पीट के मुआ घालल आ उनके बाँह के मीसल जेकरा से पृथु नाँव के राजा पैदा भइलें। प्रजा के पृथिवी से अन्न आ शाक वगैरह मिलल बंद हो गइल रहे जेकरे कारण पृथु तीर-धेनुही ले के पृथिवी के पीछा कइलें जे गाय के रूप ध के भागल आ अंत में एह शर्त पर तइयार भइल कि ओकरा के एगो बाछा दे दिहल जाय। तब पृथु, स्वयंभू मनु के बाछा बना के पृथिवी रुपी गाय के दुहलें आ ओकरे बाद पृथिवी से फिर से अन्न वगैरह के उपज सुरू भइल।

पृथिवी के अन्य नाँव भी बाने। *धरा*, *धरती* वगैरह के अरथ सभके धारण करे वाली होला। *वसुंधरा* के अरथ वसु सभ के धारण करे वाली। *रसा* के अरथ जेह में सभ रस मौजूद होखे भा जेह से रस के उत्पत्ती होखे। *रत्नगर्भा* मने जेह से रतन उत्पन्न होखत होखें।

अंग्रेजी में पृथिवी के *अर्थ*  (*Earth*) कहल जाला। लातीनी भाषा में *टेरा*  (*Terra*) आ यूनानी भाषा में *ज्या* भा *जी* (γῆ)। टेरा से *टेरेस्ट्रियल* वगैरह शब्द बने लें जबकि ज्याग्रफी (भूगोल), जियोलोजी (भूगर्भबिज्ञान) वगैरह शब्द यूनानी मूल शब्द से बनल हवें।

वैदिक साहित्य में ऋग्वेद आ अथर्ववेद में पृथिवी के देवी रूप में बर्णन कइल गइल बा। अथर्ववेद में पृथिवीसूक्त में पृथिवी देवी के बिस्तार से स्तुति गावल गइल बा।

## समयक्रम

### निर्माण

सौर मंडल में मौजूद सभसे पुरान पदार्थ के समय  (*Gya*) निर्धारित कइल गइल बा।  तक ले सुरुआती (प्राइमार्डियल) पृथिवी के निर्माण हो गइल रहे। सौर मंडल के ग्रह आ वगैरह सभ के निर्माण आ इवोल्यूशन सुरुज के साथे-साथ भइल। सिद्धांत रूप में, एगो सौर नेबुला से मॉलिक्यूलर बदरी के रूप में निकल के पदार्थ चापट डिस्क के नियर रूप लिहलस जे घुमरी करे लागल आ एही डिस्क से ग्रह सभ आ सुरुज के उत्पत्ती भइल। नेबुला में गैस, बरफ के कण, आ ब्रह्मांडी धूर रहल (जेह में प्राइमार्डियल यानि सुरुआती न्यूक्लियस भा केंद्रबिंदु भी रहलें)। नेबुलर सिद्धांत के अनुसार, ग्रहाणु (प्लैनेटेसिमल) सभ के उत्पत्ती नेबुला के पदार्थ सभ के एकट्ठा होखे (एक्रियेशन) से भइल आ सुरुआती पृथिवी के बने में 10– (Ma) के समय लागल।

चंद्रमा के उत्पत्ती, जवन 4.53 बिलियन साल पहिले भइल, अभिन ले रिसर्च के बिसय बा। कामचलाऊँ हाइपोथीसिस के मोताबिक, चंद्रमा के उत्पत्ती पृथिवी से निकलल पदार्थ के एकट्ठा होखे से भइल जब मंगल के आकार के एगो आकाशी पिंड *थीया*  (*Theia*) पृथिवी के टकरा गइल। एह सिनैरियो में, थीया के द्रब्यमान पृथिवी के द्रब्यमान के 10% के आसपास रहल, भयानक टक्कर भइल, आ एकर कुछ द्रब्यमान पृथिवी के साथ बिलय भी हो गइल। लगभग 4.1 आ  तक ले, कई सारा एस्टेरोइड टक्कर भइल जेकरा के अब बाद के हैबी बमबारी कहल जाला आ ई काफी ब्यापक रूप से चंद्रमा के सतह आ वातावरण के बदल दिहलस, एही तर्ज पर, अइसने परभाव धरती पर भी भइल।

### भूगर्भशास्त्रीय इतिहास

धरती के वायुमंडल आ समुंद्र सभ के रचना ज्वालामुखी क्रिया आ अन्य तरीका से बाहर निकले वाली गैसन के द्वारा भइल जेह में जलभाप भी शामिल रहल। जलभाप के ठंढ़ाईला में एस्टेरोइड, प्रोटोप्लैनेट (आदिग्रह), आ पुच्छल तारा सभ से मिलल पानी आ बरफ के भी योगदान रहल। एह सिद्धांत के मोताबिक, वायुमंडल में मौजूद "ग्रीनहाउस गैस" सभ के कारण समुंद्र के पानी जमे ना पावल जबकि सुरुज अभी अपने वर्तमान दीप्ति के  70% भर प्रकाश देत रहे।  तक ले, पृथिवी के चुंबकी क्षेत्र स्थापित हो चुकल रहल, ईहो एह काम में मदद कइलस आ सौर हवा से उड़ के वायुमंडल के बिनास होखे से बचावे में मदद कइलस।

क्रस्ट, यानी पृथिवी के ऊपरी ठोस परत, के निर्माण पघिलल बाहरी परत के ठंढा होखे से बनल। दू गो मॉडल बाने जे धरती के जमीनी हिस्सा के वर्तमान रूप के धीरे-धीरे निर्माण या फिर, बहुत संभावित बा कि, अचानक तेजी से भइल बिकास के ब्याख्या करे लें जवन कि पृथिवी के सुरुआती इतिहास में भइल रहल होखी आ एकरे बाद लमहर समय खातिर पृथिवी के जमीनी महादीपी हिस्सा स्थाई रूप पा गइल। महादीप सभ के उत्पत्ती प्लेट टेक्टॉनिक्स के द्वारा भइल जेकरा के चलावे वाली ताकत पृथिवी के ठंढा हो रहल अंदरूनी हिस्सा से आवे ले। भूबैज्ञानिक समय पैमाना पर देखल जाव त पछिला कई सौ करोड़ साल में सुपरमहादीप सभ टूट के बिलग होखे आ दुबारा एकट्ठा होखे के प्रक्रिया से गुजरल बाने। लगभग  (मिलियन (करोड़) साल पहिले), सभसे पुरान मालुम सुपरमहादीप रोडीनिया टूटे सुरू भइल। बाद में एकर हिस्सा 600– के आसपास दोबारा जुड़ के पैनोटिया नाँव के सुपर महादीप बनवलें। एही तरीका से अंत में पैंजिया सुपरमहादीप बनल आ  के लगभग इहो टूट गइल जेकर टुकड़ा वर्तमान समय के महादीप हवें सऽ।

बर्फानी जुग के वर्तमान पैटर्न  में सुरू भइल आ प्लीस्टोसीन काल, , में अउरी पोढ़ भइल। ऊँच-अक्षांस वाला इलाका सभ में एकरे बाद से कई बेर बर्फानी जुग के ग्लेशियर निर्माण आ फिर इनहन के पघिलाव के घटना भइल बा आ लगभग हर 40,000– में चक्र के रूप में अइसन भइल बा।  अंतिम महादीपी ग्लेशीयेशन करीबन 10,000&nbsp;साल पहिले भइल रहे।

### जीवन के उत्पत्ती आ इवोल्यूशन

अबसे लगभग चार बिलियन बरिस पहिले, केमिकल रियेक्शन के चलते पहिला अइसन अणु (मोलिक्यूल) सभ के उत्पत्ती भइल जे खुद अपने नियर अणु पैदा करे में सक्षम रहलें। एकरे लगभग आधा बिलियन साल बाद, पृथिवी के सभसे पहिला अइसन जिंदा के जीव के पैदाइश भइल जे बाद के सगरी जिंदा परानी सभ के पूर्बज मानल जा सके ला। प्रकास संश्लेषण (फोटोसिंथेसिस) के बिकास भइल आ सुरुज के रोशनी से मिले वाली उर्जा के सीधा तरीका से सजीव जीवधारी अपना भोजन बनावे में करे सुरू क दिहलें। एह से पैदा भइल ऑक्सीजन (O2) वायुमंडल में जमा भइल आ सुरुज के अल्ट्रावायलेट किरन से रिएक्शन क के पृथिवी के चारों ओर ऊपरी वायुमंडल में ओजोन (O3) के एगो परत बना दिहलस जे एक तरह से सगरी सजीव सभ के सुरक्षा करे वाली परत हवे। एकरे बाद छोटहन कोशिका सभ के बड़हन कोशिका सभ में समहित होखे के बाद काम्प्लेक्स कोशिका सभ के निर्माण भइल, जिनहन के यूकार्योट कहल जाला। वास्तविक कई कोशिका वाला जीवधारी सभ के द्वारा बनल कालोनी के सभ के स्पेशलाइजेशन बढ़त गइल। नोकसानदेह अल्ट्रावायलेट किरन के सोख लिहल जाए के बाद पृथिवी पर जीवन के बिस्तार होखे में मदद मिलल। अबतक ले, सभसे पुरान जीवधारी सभ के परमान के रूप में, पच्छिमी आस्ट्रेलिया के बलुआ पाथर में से लगभग 3.48 बिलियन बरिस पुरान सूक्ष्मजीवी (माइक्रोबायल) फोसिल मिलल बाड़ें, जीवीय पैदाइश वाला 3.7 बिलियन बरिस पुरान ग्रेफाईट पच्छिमी ग्रीनलैंड के मेटासेडीमेंटरी चट्टान सभ में मिलल बाटे, आ पच्छिमी आस्ट्रेलिया के 4.1 बिलियन बरिस पुरान चट्टान में से जीवी तत्व मिलल बाड़ें।

नियोप्रोटेरोजोइक (*Neoproterozoic*) काल में,  पहिले, पृथिवी के ज्यादातर हिस्सा बरफ से तोपाइल रहल होखी। अइसन हाइपोथीसिस के "स्नोबाल अर्थ" (बरफीला गोला रुपी पृथिवी) के नाँव से जानल जाला आ ई खासतौर पर अध्ययन आ रिसर्च के रूचि के बिसय बाटे काहें की ठीक एही के बाद ऊ घटना भइल जेकरा के कैम्ब्रियाई बिस्फोट कहल जाला, जेह में अचानक तेजी से, पृथिवी पर बहुकोशिकी-जीव सभ के रचना अउरी ढेर काम्प्लेक्स यानि जटिल बन गइल। कैंब्रियाई बिस्फोट के बाद,  के आसपास, पाँच बेर भारी पैमाना पर जीव सभ के बिलुप्त होखे के घटना भी भइल। अइसन सभसे हाल के बिलुप्ती घटना  में भइल, जेकर कारन एगो उल्का टक्कर के मानल जाला आ एही के बाद पृथिवी से डाइनासोर सभ के बिनास भइल आ अउरी ढेर सारा रेप्टाइल सभ के जिनगी बड़हन पैमाना पर परभावित भइल। पछिला  में, मैमल सभ के जाति-प्राजाति में बहुत बिबीधता आइल, कुछ करोड़ बरिस पहिले, अफिरकी बनमानुस नियर जीव सभ सीधा खड़ा हो के चले सीखलें। एकरे बाद औजार के इस्तेमाल करे सुरू कइलेन आ आपस में संबाद के बिकास भइल, दिमाग के बिस्तार भइल आ एही क्रम में आधुनिक मनुष्य सभ के उत्पत्ती भइल। खेती के खोज आ उदोगीकरण के बाद मनुष्य खुद पृथिवी के वातावरण आ जिया-जंतु के बहुत हद तक परभावित कइलस।

### भबिस्य
लमहर समय के बात कइल जाव त पृथिवी के भाबिस्य सुरुज के भाबिस्य पर निर्भर बा। अगिला  में सुरुज के दीप्ती (ल्यूमिनासिटी) लगभग 10% बढ़ी आ अगिला  में ई 40% तक ले बढ़ जाई। धरती के साथ के तापमान बढ़ी आ ई पृथिवी पर कार्बनडाईआक्साइड के मात्रा के में अइसन बदलाव होखी जेकरा कारण पौधा सभ के फोटोसिंथेसिस खातिर मिले वाला कार्बनडाईआक्साइड के मात्रा में खतरनाक तरीका ले गिरावट आई। पेड़-पौधा के बिनास से ऑक्सीजन के कमी होखी आ जियाजंतु सभ के भी बिनास हो जाई। एकरे एक बिलियन साल बाद, धरती के सारा पानी गायब हो चुकल होखी आ दुनिया के औसत बैस्विक तापमान  तक ले () चहुँप चुकल होखी। एह नजरिया से देखल जाव त पृथिवी अउरी  साल तक ले निवास जोग रही, आ संभवतः  तक ले अगर वायुमंडल से नाइट्रोजन निकाल दिहल जाय। अगर सुरुज के दसा न भी बदले आ स्थाई तौर पर अइसने रहे तबो अनुमान बा कि आधुनिक समुंद्र सभ के 27% पानी एक बिलियन साल में सरवत के जमीन के भीतर मैंटल में चहुँप जाई, एकर कारण समुंद्रमध्य के रिज सभ से भाप वेंटिंग के घटाव होखी।

सुरुज  में बिकसित हो के रेड जायंट बन जाई। मॉडल सभ के प्रागअनुमान बा की सुरुज के आकार में फइलाव होखी। ई फइल के  के हो जाई, ई आकार एकरे वर्तमान आकार के 250 गुना होखी। एह घटना के कारन पृथिवी के भागि अनिश्चिते बा। एगो रेड जायंट के रूप में, सुरुज के द्रब्यमान में 30% के कमी होखी आ पृथिवी के परिकरमा कक्षा 1.7 AU होखी जब सुरुज अपने बिस्तार के चरम पर होखी। अगर सगरी ना, त अधिकतर जिंदा चीज सभ के त बिनास होई जाई काहें की सुरुज के दीप्ती बहुत बढ़ जाई (अपना चरम पर ई वर्तमान के 5,000 गुना होखी)। 2008 के एगो सिमुलेशन मॉडल ई बतावल की पृथिवी के परिकरमा के कक्षा अंत में ज्वारीय परभाव के चलते घट जाई आ अंत में ई सुरुज के वायुमंडल में प्रवेश क के भाफ बन जाई।

## भौतिक बिसेसता
### आकार आ आकृति

### रासायनिक बनावट

# 34.6% आयरन (लोहा)
# 29.5% आक्सीजन
# 15.2% सिलिकन
# 12.7% मैग्नेशियम
# 2.4% निकेल
# 1.9% सल्फर
# 0.05% टाइटेनियम
# अन्य

धरती के घनत्व पूरा सौरमंडल मे बाकी सगरी पिण्डन में सबसे ज्यादा बा। बाकी चट्टानी ग्रहन के संरचना कुछ अंतर की साथ पृथ्विये की नियर हउवे। चन्द्रमा के केन्द्रक छोट हवे, बुध का केन्द्रक उसके कुल आकार की तुलना मे बहुत विशाल हवे, मंगल और चंद्रमा का मैंटल कुछ मोटा हवे, चन्द्रमा और बुध मे रासायनिक रूप से भिन्न भूपटल ना पावल जाला, सिर्फ पृथिवी के अंत: और बाह्य मैंटल परत अलग है। ध्यान दिहल जाय कि ग्रहन (पृथिवी भी) के आंतरिक संरचना की बारे मे हमनी के ज्ञान सैद्धांतिक हवे।

### अंदरूनी बनावट

**पृथिवी के आतंरिक संरचना** परतदार बाटे मने कि कई परत में बा। ए परतन के मोटाई का सीमांकन रासायनिक विशेषता या फर यांत्रिक विशेषता की आधार पर कइल जाला।

पृथिवी के सबसे ऊपरी परत *क्रस्ट* एगो ठोस परत हवे, मध्यवर्ती मैंटल बहुत ढेर गाढ़ परत हवे, आ बाहरी क्रोड तरल अउरी आतंरिक क्रोड ठोस अवस्था में हवे।

पृथिवी की आतंरिक संरचना की बारे में जानकारी के स्रोत को दू तरह के बाड़ें । प्रत्यक्ष स्रोत, जइसे ज्वालामुखी से निकलल  पदार्थन के अध्ययन, समुद्र्तलीय छेदन से मिलल आंकड़ा के अध्ययन वगैरह, जेवन कम गहराई ले का जानकारी उपलब्ध करा पावे लें। दूसरी ओर अप्रत्यक्ष स्रोत की रूप में भूकम्पीय तरंगन के अध्ययन अउर अधिक गहराई की विशेषता की बारे में जानकारी देला।

यांत्रिक लक्षणों की आधार पर पृथिवी के  स्थलमण्डल, दुर्बलता मण्डल, मध्यवर्ती मैंटल, बाह्य क्रोड और आतंरिक क्रोड में बाँटल जाला। रासायनिक संरचना की आधार पर भूपर्पटी, ऊपरी मैंटल, निचला मैंटल, बाह्य क्रोड और आतंरिक क्रोड में बाँटल जाला।

पृथिवी की अंतरतम के ई परतदार संरचना भूकंपीय तरंगों की संचलन आ उनहन की परावर्तन आ प्रत्यावर्तन पर आधारित ह जिनहन के अध्ययन भूकंपलेखी की आँकड़न से कइल जाला। भूकंप से पैदा भइल प्राथमिक अउरी द्वितीयक तरंगन के पृथिवी की अंदर स्नेल की नियम के अनुसार प्रत्यावर्तित हो के  वक्राकार पथ पर गति होले। जब दू गो परतन की बीच में घनत्व अथवा रासायनिक संरचना के अचानक परिवर्तन होला तब तरंगन के कुछ ऊर्जा उहाँ से परावर्तित हो जाले। परतन की बीच की अइसन जगहन के असातत्य (*Discontinuity*) कहल जाला।

### गरमी

### टेक्टॉनिक प्लेट
अन्य चट्टानी ग्रहन की ऊपरी परत से अगर तुलना कइल जाय त पृथिवी के क्रस्ट (अउरी मेंटल के ऊपरी कुछ हिस्सा) कई ठोस हिस्सन में बाँटल बा जिनहन के प्लेट कहल जाला। ई प्लेट एस्थेनोस्फीयर की ऊपर तैरत रहेलीं आ एही गतिविधि के प्लेट टेक्टानिक कहल जाला।

(वर्तमान में) आठ प्रमुख प्लेट:

#**उत्तर अमेरिकी प्लेट** – उत्तरी अमेरिका, पश्चिमी उत्तर अटलांटिक अउरी ग्रीनलैंड
#**दक्षिण अमेरिकी प्लेट** – दक्षिण अमेरिका अउरी पश्चिमी दक्षिण अटलांटिक
#**अंटार्कटिक प्लेट** – अंटार्कटिका अउरी “दक्षिणी महासागर”
#**यूरेशियाई प्लेट** – पूर्वी उत्तर अटलांटिक, यूरोप अउरी भारत के अलावा एशिया
#**अफ्रीकी प्लेट** – अफ्रीका, पूर्वी दक्षिण अटलांटिक अउरी पश्चिमी हिंद महासागर
#** भारतीय-आस्ट्रेलियाई प्लेट** – भारत, ऑस्ट्रेलिया, न्यूजीलैंड अउरी हिंद महासागर के अधिकांश
#**नाज्का प्लेट** – पूर्वी प्रशांत महासागर से सटे दक्षिण अमेरिका
#**प्रशांत प्लेट** – प्रशांत महासागर के सबसे अधिक (अउरी कैलिफोर्निया के दक्षिणी तट!)

पृथिवी का भूपटल के उमिर बहुत काम हवे। खगोलिय पैमाना पर देखल जाय त ई बहुते छोटे अंतराल 500,000,000 वर्ष मे बनल हौउवे। क्षरण अउरी टेक्टानीक गतिविधी पृथिवी की भूपटल को नष्ट करत रहेले औउरी दूसरी ओर नया भूपटल के निर्माण भी होत रहेला। पृथिवी के सबसे शुरुवाती इतिहास के प्रमाण नष्ट हो चुकल बाडन। पृथिवी के आयु करीब-करीब  4.5 अरब साल से लेके  4.6 अरब साल होखला के अनुमान वैज्ञानिक लोग लगावेला । लेकिन पृथिवी पर सबसे पुरान चट्ठान 4 अरब वर्ष पुरान हउवे , 3 अरब वर्ष से पुरान चट्टान बहुत दुर्लभ रूप से मिलेली। जिवित प्राणियन के जीवाश्म के  आयु 3.9 अरब बारिस से कम्मे मिलेला। जब पृथिवी पर जीवन के शुरुआत भइल ओह समय के कौनो प्रमाण अब उपलब्ध नइखे।

### धरातल

### जलमंडल
पृथिवी की सतह का 70% हिस्सा पानी से ढंकल बा। पृथिवी अकेला एइसन ग्रह हउवे जेवना पर पानी द्रव अवस्था मे सतह पर उपलब्ध हउवे । हमनी के ई जानले जात बा कि जीवन खातिर द्रव जल बहुत आवश्यक हउवे । समुद्र के गर्मी सोखला के क्षमता पृथिवी की तापमान के स्थायी रखे मे बहुत महत्वपूर्ण हउवे । द्रव जल पृथिवी की सतह के क्षरण (अपरदन) आ मौसम की खातिर बहुत  महत्वपूर्ण हवे।(मंगल पर भूतकाल मे शायद एइसन गतिविधी भइल होखे ई हो सकेला।)

## वायुमंडल

पृथिवी के वायुमंडल मे 77% नाइट्रोजन, 21% आक्सीजन, अउरी कुछ मात्रा मे आर्गन, कार्बन डाई  आक्साईड अउरी भाप पावल जाला। ई अनुमान लगावल जाला कि पृथिवी की निर्माण की समय कार्बन डाय आक्साईड के मात्रा ज्यादा रहल होई जेवन चटटानन में कार्बोनेट की रूप मे जम गइल, कुछ मात्रा मे सागर द्वारा अवशोषित कर लिहल गइल, बाकी बचल कुछ मात्रा जीवित प्रानी द्वारा प्रयोग मे आ गइल होई। प्लेट टेक्टानिक अउरी जैविक गतिविधी कार्बन डाय आक्साईड के थोड़-बहुत मात्रा के उत्सर्जन आ अवशोषण करत रहेलन। कार्बनडाय आक्साईड पृथिवी के सतह की तापमान के  ग्रीन हाउस प्रभाव द्वारा नियंत्रण करे ले । ग्रीन हाउस प्रभाव द्वारा पृथिवी सतह का तापमान 35 डिग्री सेल्सियस की आस पास बनल रहेला नाहीं त पृथिवी के तापमान  -21 डीग्री सेल्सीयस से 14 डीग्री सेल्सीयस रहत;  इसके ना रहने पर समुद्र जम जाते और जीवन असंभव हो जाता। जल बाष्प भी एगो आवश्यक ग्रीन हाउस गैस हउवे।

रासायनिक दृष्टि से मुक्त आक्सीजन भी आवश्यक हवे। सामान्य परिस्थिती मे आक्सीजन विभिन्न तत्वन से क्रिया करि के विभिन्न यौगिक बनावे ले। पृथिवी की वातावरण में आक्सीजन के निर्माण अउरी नियंत्रण विभिन्न जैविक प्रक्रिया से होला। असल में जीवन के बिना मुक्त आक्सीजन संभव नइखे।

#### मौसम आ जलवायु

#### ऊपरी वायुमंडल

### गुरुत्वाकर्षण

### भूचुंबकता
पृथिवी के आपन चुंबकीय क्षेत्र भी हउवे जेवन कि बाह्य केन्द्रक के विद्युत प्रवाह से निर्मित होला। सौर वायु ,पृथिवी के चुंबकिय क्षेत्र और उपरी वातावरण में आयनमंडल से मिल के औरोरा बनाते है। इन सभी कारको मे आयी अनियमितताओ से पृथिवी के चुंबकिय ध्रुव गतिमान रहते है, कभी कभी विपरित भी हो जाते है।
पृथिवी का चुंबकिय क्षेत्र और सौर वायू मीलकर वान एलन विकिरण पट्टी बनावेले, जो की प्लाज्मा से बनल हुयी छल्ला की आकार के जोड़ी हउवे जेवन पृथिवी के चारो ओर वलयाकार मे पावल जाला। बाहरी पट्टी 19000 किमी से 41000 किमी तक हवे जबकि अंदरूनी पट्टी 13000 किमी से 7600 किमी तक हवे।

## उपग्रह

चन्द्रमा पृथिवी के एकलौता उपग्रह हवे । चन्द्रमा पृथिवी से करीब डेढ़ लाख किलोमीटर की दूरी पर स्थित हउवे आ ई पृथिवी के चक्कर 27.3 दिन में लगावेला। बाकी ग्रह उपग्रहन की तरह चन्द्रमा भी सूर्य की अँजोर से प्रकाशित रहेला । पृथिवी की चारो ओर चक्कर लगावत घरी पृथिवी, चन्द्रमा आ सूर्य के आपस के संबंध दिशा की अनुसार बदलत रहेला जेवना से हमनी के चंद्रमा घटत-बढ़त रूप में लउकेला। एही घटना के चन्द्रमा के अवस्था कहल जाला । भारत में चन्द्रमा की अवस्था की हिसाब से तिथि अउरी महीना के गणना होला ।

चंद्रमा  जेतना देर में पृथिवी के एक चक्कर लगावेला (27.3 दिन) ओतने देरी में अपनी धुरी पर एक चक्कर घूमेला । एही वजह से हमनी के पृथिवी से हमेशा चन्द्रमा के एक्के हिस्सा लउकेला ।

चन्द्रमा अपनी आकर्षण से ज्वार-भाटा ले आवेला । साथै-साथ चंद्रमा की आकर्षण की कारण पृथिवी की घूर्णन अउरी परिक्रमा गति के हर सदी मे 2 मिली सेकन्ड कम कर देला । ताजा रिसर्च की अनुसार 90 करोड़ वर्ष पहिले एक वर्ष मे 18 घंटा के 481 दिन होखे।

## सांस्कृतिक आ इतिहासी नजरिया

पृथिवी के मानक खगोलशास्त्रीय चीन्हा चार हिस्सा में बाँटल एगो बृत्त, , हवे जे दुनिया के चारो कोना सभ के ओर इशारा करे ला।

अलग-अलग जगह के मानवी संस्कृति सभ में धरती के बारे में किसिम-किसिम के बिचार मौजूद बाने। कई जगह, धरती के देवी के रूप में मानल गइल बा। कई संस्कृति सभ में पृथिवी के महतारी देवी (*mother goddess*) आ कहीं उपजशक्ति के देवी (*fertility deity*) के रूप में देखल जाला, आ 20वीं सदी में जनमल गाया हाइपोथीसिस, एकरा के एक ठो सिंगल सजीव जीवधारी के रूप में देखे ले जे अपना के खुद नियमित करे ला आ निवास जोग वातावरण के स्थाई बनवले रहे ला। सृष्टि के कई तरह के मत में पृथिवी के कौनो देवता भा दैवी शक्ति द्वारा बनावल मानल गइल बा।

बैज्ञानिक खोज के रिजल्ट के कारण कई संस्कृति सभ में धरती के बारे में नजरिया में भी बदलाव देखल गइल बा। पच्छिमी जगत में ई मान्यता कि पृथिवी चापट बा, छठवीं सदी ईसा पूर्व में पाइथागोरस के खोज द्वारा बदल गइल आ एकरा के गोलाकार स्वीकार कइल गइल। पृथिवी ब्रह्मांड के केंद्र में बा इहो मान्यता रहे, ई सोरहवीं सदी में कोपरनिकस आ गैलीलियो के खोज से बदल गइल आ सौरमंडल के केंद्र में सुरुज के होखे के बात स्वीकार क लिहल गइल। चर्च के बिद्वान जेम्स अशर के परभाव में पूरा पच्छिमी जगत इहे बूझत रहे कि पृथिवी के उत्पत्ति कुछ हजार साल पहिले भइल रहे, ई त उनईसवीं सदी में जाके भूबिज्ञान के खोज सभ से पता लागल की पृथिवी के उमिर कई करोड़न साल के बा। लार्ड केल्विन नियर बिद्वान, 1864 में, थर्मोडाईनॅमिक्स के सिद्धांत के आधार पर पृथिवी के उमिर 20 करोड़ से 400 करोड़ बरिस के बीच होखे के बात कहलें, जेह पर ओह समय बहुत बिबाद मचल; ई त उनईसवीं आ बीसवीं सदी के बात बा कि रेडियोएक्टिविटी के खोज के बाद उमिर निर्धारित करे के बिस्वासजोग तरीका मिलल आ पृथिवी के उमिर कई बिलियन (अरब) बरिस बा ई बात साबित भइल। पृथिवी के बारे में आदमी के नजरिया 20वीं सदी में एक बेर फिर बदलल जब पहिली बेर एकरा के अंतरिक्ष में से देखल गइल, खासतौर से जब अपोलो मिशन के दौरान लिहल गइल फोटो सभ प्रकाशित भइल।

## इहो देखल जाय
* पृथिवी पर अतिमान

## नोट

, where *m* is the mass of Earth, *a* is an astronomical unit, and *M* is the mass of the Sun. So the radius in AU is about \left ( \frac{1}{3 \cdot 332,946} \right )^{\frac{1}{3}} = 0.01.

}}

## संदर्भ

## बाहरी कड़ी
* USGS भू-चुम्बकीय कार्यक्रम 
* नासा पृथिवी वेधशाला 
* नासा के ''सौर मण्डल अन्वेषण'' द्वारा पृथिवी की रूपरेखा 
* जलवायु परिवर्तन के कारण पृथिवी के आकार में परिवर्तन  


श्रेणी:सौरमंडल
श्रेणी:खगोलिकी
*